La nici o lună de la lansare, XBox X are probleme. Gamer: "E chiar enervant".
Luna aceasta au fost lansate consolele next-gen, XBox X și Playstation 5. Mai mulți utilizatori se plâng că au probleme cu controlerul. Producătorul Microsoft va lansa un update pentru a rezolva această problemă.
Consolele de nouă generație întâmpină probleme. Au pățit-o utilizatorii de Xbox X. Consola de la Microsoft a fost lansată pe 12 noiembrie și i-a bucurat pe utilizatori cu viteza și grafica.Manuel este unul dintre norocoșii care au prins consola când a fost lansată.Însă au apărut și anumite probleme."La început, cred că e normal la orice generație de console atunci când se lansează sunt o grămadă de bug-uri minore. În special legat de controller. E chiar enervant. Se pierde conexiunea de foarte multe ori și singura chestie pe care poți să o faci este să scoți consola din priză.", spune Manuel Herlea, gamer.Vestea bună este că Microsoft a aflat de problema întâmpinată de utilizatori. Și va lansa un update care să o rezolve în curând.